b'\n_START_ARTICLE_\nTatuointikone\n_START_PARAGRAPH_\nTatuointikone on s\xc3\xa4hk\xc3\xb6n avulla toimiva v\xc3\xa4line, jolla tehd\xc3\xa4\xc3\xa4n tatuointeja. Koneita on useita erilaisia, ja ne koostuvat monista osista, joita ovat esimerkiksi runko, k\xc3\xa4\xc3\xa4mit, kontaktiruuvi, jouset yms. Lis\xc3\xa4ksi tarvitaan tuubi, joka koostuu kolmesta osasta, gripist\xc3\xa4, tipist\xc3\xa4 ja backstemist\xc3\xa4. Grippi on osa, josta pidet\xc3\xa4\xc3\xa4n tatuoidessa kiinni. Tippi on k\xc3\xa4rki, josta neula tulee ulos. _NEWLINE_Tatuoinnin teossa k\xc3\xa4ytet\xc3\xa4\xc3\xa4n kahta erityyppist\xc3\xa4 konetta: "liner" ja "shader"._NEWLINE_Liner on kone, jossa k\xc3\xa4ytet\xc3\xa4\xc3\xa4n ns. linjaneuloja, joilla tehd\xc3\xa4\xc3\xa4n esim. \xc3\xa4\xc3\xa4riviivoja (tatuoinnin rajat). Linjaneuloja on erilaisia, ja neulojen lukum\xc3\xa4\xc3\xa4r\xc3\xa4 vaihtelee sen mukaan, kuinka paksua viivaa halutaan tehd\xc3\xa4._NEWLINE_Shader-koneessa voidaan k\xc3\xa4ytt\xc3\xa4\xc3\xa4 useita eri neuloja, kuten round shader -, magnum- ja flat-neuloja, joilla tatuoija tekee tatuointiin v\xc3\xa4ritykset ja varjostukset. _NEWLINE_Koneeseen on saatavissa neuloihin sopivia tippej\xc3\xa4, joita on my\xc3\xb6s useita erilaisia. Eri neuloille on kokoaan vastaava tippi.  _NEWLINE_Instrumenttien, joilla tatuointi tehd\xc3\xa4\xc3\xa4n, t\xc3\xa4ytyy olla t\xc3\xa4ysin steriilej\xc3\xa4 (tuubi, neulat) ennen kuin tatuoimisen voi aloittaa, sill\xc3\xa4 jos neulat, tipit tai muut tarvikkeet ovat ep\xc3\xa4puhtaita, se on sek\xc3\xa4 tatuoitavalle ett\xc3\xa4 tatuoijalle suuri hygieniariski. Neulat tulevat aina steriileiss\xc3\xa4 yksitt\xc3\xa4ispakkauksissa. _NEWLINE_Tatuointikoneet maksavat yleens\xc3\xa4 200-500 euroa per kone. Koneen lis\xc3\xa4ksi tatuointia varten tarvitaan paljon muitakin v\xc3\xa4lineit\xc3\xa4, mm. tipit, gripit (jotka voidaan ostaa my\xc3\xb6s kertak\xc3\xa4ytt\xc3\xb6isin\xc3\xa4 tai yhteen sovitettuna grippi/tippi), neulat, poljin, virtal\xc3\xa4hde, musteet, kumihanskat, vaseliinia, saippuaa ja paljon muita tarvikkeita. Useimmat tatuoijat k\xc3\xa4ytt\xc3\xa4v\xc3\xa4t nitriili- tai luonnon latexhanskoja._NEWLINE_On my\xc3\xb6s olemassa UV-musteita, jotka hohtavat neonv\xc3\xa4reiss\xc3\xa4.'